**Детайлни резултати:**

***Въпрос 1. Оказван ли ви е натиск за даване на подкуп при извършване на услуга от държавна или общинска структура през последните години?***

• При 48% не им е оказван натиск да дават подкуп;

• Положително отговарят – 46%;

• Не желая да отговорят 6%.

***Въпрос 2. Според вас корупцията в публичните институции у нас е:***

• Според 78% тя е сред най-сериозните пречки пред бизнеса и инвестициите;

• Според 20% корупцията не е голям проблем за бизнеса в сравнение с други пречки;

• Според 2% нивото на корупция е ниско и не затруднява като цяло фирмите.

***Въпрос 3. Къде според вас има най-много корупция?***

• В държавната администрация има най-много корупция според 49%;

• В общинската администрация има на-много корупция според 47%;

• Останалите 4% смятат, че в неправителствения (обществения) сектор е съсредоточена най-много корупция.

***Въпрос 4. По сектори къде считате, че корупцията е най-голяма?***

• Обществените поръчки е сферата, при която най-голям дял от фирмите – 46% смята, че там корупцията е на-голяма;

• На второ място е съдебната система – с дял от 21% от фирмите;

• Според 17% в здравеопазването е най-голямата корупция у нас;

• Според 14% корупцията е най-висока в други сфери (като тук най-често срещания отговор е, че във всички изброени сектори корупцията е еднакво голяма)

• В митниците и полицията е съсредоточена най-много корупция според 2%

• В енергетиката – 0%

***Въпрос 5. Кои са основните фактори, които провокират развитието на корупционни практики?***

• Според 59% политическите назначения в администрацията е фактор, който провокира корупцията;

• Половината от анкетираните са отбелязали, че непълнотата на законодателството и възможностите за субективна преценка е основен фактор за повече корупция;

• Основен фактор за корупция според 48% е липсата на прозрачност при управлението на местно и/или национално ниво;

• Липсата на електронно правителство и електронни услуги като основен фактор за корупция е отбелязан от 33%

• Липсата на активно гражданско общество е основен фактор според 26%;

Други отговори:

„Дефицит на справедливост в приетите закони, наредби и практики”

„липса на ефективни санкции”

„Политическият модел на управление е изграден с тази цел.”

„Корупцията не винаги е свързана с пари, а просто вашият въпрос/преписка се оставя на "трупчета" да отлежава, и вие сте принуден по-собствено желание да търсите начин да се реши въпроса, било с пари, услуга и др. Това е механизма с който държавната администрация принуждава хората да предлагат подкупи. Няма наказание за просрочена преписка. Освен това ако бъде осъден органът за пари, пак ги плащат данъкоплатците, а би следвало конкретния нарушител да носи пряка имуществена отговорност.”

„Всичко по горе”

„ПРОЗРАЧНОСТ И ОБЕКТИВНОСТ”

„овчедушието на българина”

„Общата бедност и алчността”

„липсата на адекватна реакция на държавата, при наличие на някакво гражданско общество”

„Липсата на наказателна отговорност от страна на служителите в администрацията”

***Въпрос 6. Какво считате, че е необходимо да се промени за ограничаване на корупцията?***

• Според 59% е необходимо въвеждане на работещо електронно правителство (в т.ч. прозрачност на работата на администрацията);

• За 47% е нужно реформа в съдебната система и утвърждаване на нейната независимост за намаляване на корупцията;

• Същият дял от фирми (47%) са посочили и че трябва по-добър контрол от институциите, борещи се с корупцията;

• Според 43% е необходимо усъвършенстване на законодателната дейност;

• Според 39% следва да имаме по-активно гражданското общество

**Други отговори:**

„Ефективни, вкл. сериозни парични, санкции при доказване на корупционна дейност”

„Да се събират всички оплаквания и да се обработват бързо за 1-2 месеца , да има конкретно решение по поставения казус.”

„Закона за ОП е направен в услуга на КОРУПЦИЯТА.”

„ДА СЕ РАЗБИЕ СРАСНАЛАТА СЕ ПРАВИТЕЛСТВЕНО-ПОЛИТИЧЕСКА - АДМИНИСТРАТИВНА-СЪДЕБНА МАФИЯ ! ТРЯБВА ДА СЕ РОДЯТ НОВИ БОТЕВ И ЛЕВСКИ !”

„Законите са налични, трябва да се прилагат ефективно.”

„Желание на държавата да се бори с корупцията”

***Въпрос 7. През февруари 2016 г. бе приет нов Закон за обществените поръчки. Забелязвате ли промяна към по-прозрачни търгове с повече конкуренция?***

• Няма позитивен отговор на този въпрос;

• Повечето от представителите на бизнеса – 58% не могат да дадат точна преценка, защото нямат преки наблюдения;

• 42% не забелязват промяна към по-прозрачни търгове с повече конкуренция.

***Въпрос 8. Желаете ли БТПП да помести в интернет страницата си/да направи специализиран сайт за Ваши сигнали за корупционни практики и предложения за тяхното отстраняване?***

• 90% от анкетираните биха искали БТПП да предлага възможност за сигнали за корупционни практики;

• 10% са отбелязали, че не желаят.